EL
16.5.2022
Επίσημη Εφημερίδα της Ευρωπαϊκής Ένωσης
C 198/45
Απόφαση του Γενικού Δικαστηρίου της 16ης Μαρτίου 2022 — Nowhere κατά EUIPO — Ye (APE TEES) (Υπόθεση T-281/21) (1) {Σήμα της Ευρωπαϊκής Ένωσης – Διαδικασία ανακοπής – Αίτηση καταχωρίσεως εικονιστικού σήματος της Ευρωπαϊκής Ένωσης APE TEES – Μη καταχωρισμένα προγενέστερα εικονιστικά εθνικά σήματα που απεικονίζουν μια μαϊμού – Σχετικός λόγος απαραδέκτου – Άρθρο 8, παράγραφος 4, του κανονισμού (ΕΚ) 207/2009 [νυν άρθρο 8, παράγραφος 4, του κανονισμού (ΕΕ) 2017/1001] – Σύστημα κανόνων που διέπουν την αγωγή του common law λόγω απατηλής χρήσης διακριτικού σημείου (action for passing off) – Συμφωνία αποχώρησης του Ηνωμένου Βασιλείου από την Ένωση και την Ευρατόμ} (2022/C 198/64) Γλώσσα διαδικασίας: η αγγλική Διάδικοι Προσφεύγουσα: Nowhere Co. Ltd (Tokyo, Ιαπωνία) (εκπρόσωπος: R. Kunze, δικηγόρος) Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: D. Hanf) Αντίδικος ενώπιον του τμήματος προσφυγών του EUIPO: Junguo Ye (Elche, Ισπανία)
Αντικείμενο Προσφυγή κατά της αποφάσεως του δεύτερου τμήματος προσφυγών του EUIPO της 10ης Φεβρουαρίου 2021 (υπόθεση R 2474/2017 2), σχετικά με διαδικασία ανακοπής μεταξύ της Nowhere Co. και του Junguo Ye.
Διατακτικό Το Γενικό Δικαστήριο αποφασίζει: 1) Ακυρώνει την απόφαση του δεύτερου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 10ης Φεβρουαρίου 2021 (υπόθεση R 2474/2017-2).
2) Απορρίπτει κατά τα λοιπά την προσφυγή.
3) Καταδικάζει το EUIPO στα δικαστικά έξοδα.
(1)
EE C 289 της 19.7.2021.
Απόφαση του Γενικού Δικαστηρίου της 16ης Μαρτίου 2022 — TA κατά Κοινοβουλίου (Υπόθεση T-314/21) (1) (Υπαλληλική υπόθεση – Υπάλληλοι – Βαθμολόγηση – Έκθεση βαθμολογίας για το έτος 2019 – Kαθορισμός στόχων – Εσωτερικοί κανόνες περί βαθμολογήσεως – Πρόδηλη πλάνη εκτιμήσεως) (2022/C 198/65) Γλώσσα διαδικασίας: η γαλλική Διάδικοι Προσφεύγουσα: TA (εκπρόσωπος: M. Casado García-Hirschfeld, δικηγόρος) Καθού: Ευρωπαϊκό Κοινοβούλιο (εκπρόσωποι: C. González Argüelles και R. Schiano)
Αντικείμενο Με την ασκηθείσα βάσει του άρθρου 270 ΣΛΕΕ προσφυγή, η προσφεύγουσα ζητεί την ακύρωση την εκθέσεως βαθμολογίας της για τη χρονική περίοδο από 1ης Ιανουαρίου έως 31ης Δεκεμβρίου 2019, όπως τροποποιήθηκε με την απόφαση της 29ης Μαρτίου 2021 περί μερικής απορρίψεως της υποβληθείσας διοικητικής ενστάσεως.